שיחת ויקיפדיה:מיזמי ויקיפדיה/חודש אסיה 2015

message: עמיתינו מרחבי אסיה מארגנים "חודש אסיה" בנובמבר הקרוב.  אולי קשה לזכור, אבל רוב העורכים כאן אף הם אסיאתים, וחשבתי שיהיה נחמד אם נשתתף גם אנחנו.  יש קונים? Ijon - שיחה 07:49, 1 בספטמבר 2015 (IDT)
replies: text: תמיד יש. אפשר אולי גם להיעזר במקבץ השבועי ולשבץ בו נושאים הקשורים לאסיה בחודש זה. בריאן - שיחה 08:17, 1 בספטמבר 2015 (IDT)
replies: text: :רעיון מצוין. היו לנו מעט מקבצים על מדינות אסיה (תאילנד, איראן), נשמח לחדשים במסגרת חודש אסיה. מוזמנים להציע בדף המיזם . Ravit - שיחה 22:51, 2 בספטמבר 2015 (IDT)
replies: text: ::אני מוכנה להרחיב (מאד) את הקצרמר גמלאן (מוזיקה), שכבר מזמן יושב לי על המצפון. ברור שזה ייקח הרבה יותר משבוע, אבל אם יהיה מקבץ אסיה, אשמח להוסיפו לשם.שלומית קדם - שיחה 12:07, 5 בספטמבר 2015 (IDT)
replies: text: :::אז כדאי להשתתף גם בדף המיזם במטא-ויקי, כדי שידעו. Ijon - שיחה 08:11, 6 בספטמבר 2015 (IDT)
replies: text: ::::היי, בעקבות הצעתה האדיבה של Ravit ועדכונו של Ijon יש ערך נוסף על ערסאל שכרגע עודו בתהליך עבודה. תודה על הרעיון Danalif - שיחה 17:21, 6 בספטמבר 2015 (IDT)
replies: text: ::::: אתם מוזמנים גם להציע מפגש עורכים בנושא, אשמח לעזור בכל מה שצריך  Chenspec-WMIL - שיחה 12:54, 7 בספטמבר 2015 (IDT)
replies: text: ::::::בואו נתקדם: לגבי הרישום בדף המיזם במטא-ויקי, זה יכול להיות אחד מאיתנו או עדיף מישהו מהעמותה כמו חן? ולגבי הפרס החביב, גלויה לכל מי שכותב 5 ערכים ומעלה - אני מנסה להבין האם הכוונה לגלויה וירטואלית באימייל/דף שיחה? (נראה לי שיכולות לצוץ מספר בעיות אם מדובר בגלויה פיזית בדואר...) ומי יכול לעצב גלויה כזו כך שנוכל לשלוח למשתתפים ממדינות אחרות שכתבו 5 ערכים ומעלה על ישראל? מישהו בעמותה, או מישהו שמרים את הכפפה כאן? מתייגת גם את Ijon. תודה, Ravit - שיחה 13:59, 14 בספטמבר 2015 (IDT)
replies: text: :::::::מישהו? Ijon? חן? בריאן? יש כבר שני מקבצים שבועיים מוכנים על אסיה... Ravit - שיחה 17:50, 19 בספטמבר 2015 (IDT)
replies: text: :::::::: בודקת את הנושא, מקווה שתהיה לי תשובה בקרוב Chenspec-WMIL - שיחה 11:18, 21 בספטמבר 2015 (IDT)
thread_title:  חודש אסיה 

message: שלום לכולם. 
בהמשך לדיון קודם במזנון, (ותודה לחן ויואב על ההתייעצות והסיוע בעקבותיו), יוצא לדרך מיזם חודש אסיה! 
זהו מיזם ויקיפדי בינלאומי שיתקיים במהלך נובמבר הקרוב, בכ-12 ויקיפדיות אסייתיות נוספות. 
כולם מוזמנים להירשם בדף המיזם, להציע הצעות לשיפור וייעול הניהול של חודש זה אם יש, ובעיקר לכתוב במהלך החודש ערכים רבים וטובים בנושא אסיה (כדאי לפחות חמישה, כך תזכו להוקרה ולתהילת עולם  ). 
בהצלחה ובהנאה, Ravit - שיחה 23:18, 16 באוקטובר 2015 (IDT)
thread_title:  חודש אסיה יוצא לדרך! 

message: ישראל גם נמצאת באסיה, אז האם המיזם לא צריך לכלול גם את כל הערכים שנכתבים על ישראל? חנה Hanay • שיחה • מיזם אוניברסיטת חיפה כבר שנה רביעית 12:02, 11 בנובמבר 2015 (IST)
replies: text: לא, ראי את פסקת הקריטריונים, וגם את ההנחיות בדף המיזם הבינלאומי באנגלית. זה חלק מהכיף להתמקד בחודש הזה במדינות אחרות ביבשת שלנו :) ותודה לך על כתיבת הערכים הפורה. Ravit - שיחה 23:25, 11 בנובמבר 2015 (IST)
replies: text: : Ravit, לא נכנסתי לקרוא, אבל האם מישהו חי בארצות הברית וכותב בוויקיפדיה העברית, גם לא נחשב? ואיך הם יודעים בשפות  אחרות מאסיה  כשאין זהות כל כך ברורה בין מדינה לשפה? אני כותבת לא בגלל המיזם, אלא בגלל סוריה ההולכת ונהרסת, אבל אם זה גם משתלב במיזם, אז  מה טוב . חנה Hanay • שיחה • מיזם אוניברסיטת חיפה כבר שנה רביעית 12:41, 12 בנובמבר 2015 (IST)
replies: text: ::קראתי רק חלק מדף השיחה הארוך באנגלית של המיזם שם, לכן לא יודעת לענות על כך. אבל יש שם כל כך הרבה כללים טכניים קטנים, שזה ממש מוציא את החשק... לכן בוויקי העברית ניסינו לעשות כמה שיותר פשוט, כדי שיהיה כמה שיותר נעים וכיף. אמנם אין זהות מושלמת בין שפה למדינה כשמדובר בישראל, אבל נשמח אם גם נגיד ישראלים בארה"ב שכותבים כאן יהיו מוכנים לחרוג מגבולות ישראל ולכתוב על מדינות אחרות באסיה, ורק אם זה גורם להם כיף :) ויקי העברית כמובן תרוויח מאוד מכך. Ravit - שיחה 17:33, 12 בנובמבר 2015 (IST)
replies: text: ::::בדרך באנגלית הם יוצרים דפי מיזמם ארוכים כאורך הגלות שזה מאד מייגע לקרוא. הם לא למדו את חוכמת התמצות. חנה Hanay • שיחה • מיזם אוניברסיטת חיפה כבר שנה רביעית 00:10, 13 בנובמבר 2015 (IST)
thread_title: ערכי ישראל

message: במהלך חודש נובמבר 2015 נערך בעשרות ויקיפדיות ברחבי העולם מיזם חודש אסיה, שנועד לכתיבה ולשיפור ערכים בנושא יבשת אסיה. גם בוויקיפדיה העברית פעל דף מיזם מקומי. לשמחתנו (ואני חייבת לציין שגם להפתעתי), השתתפו במהלך החודש, כמעט ללא פרסום מאסיבי במיוחד, לא פחות מ-34 כותבים (אגב, רובם ויקיפדים ותיקים). הם כתבו לא פחות מ-164 ערכים חדשים הקשורים ליבשת אסיה. יכול להיות שחלק כתבו בלי קשר למיזם, אבל לתחושתי זהו מיעוט. בכל אופן, כל הכותבים קיבלו באנר תודה בדף שיחתם, ולשישה ויקיפדים שכתבו לפחות 5 ערכים איכותיים בנושא אסיה (לפי הקריטריונים בדף המיזם) הוענקו גם תבנית משתמש ואות הוקרה. אישית אציין שהייתה לי הרבה עבודה יחסית למה שציפיתי במהלך הארגון של המיזם בוויקי העברית, ותיחזוק הקשר עם המארגנים במטא-ויקי הבינלאומית, אבל ההפתעה והשמחה מכמות המשתתפים והערכים שנכתבו יצרו סיפוק, הנאה והנעה עבורי. 
חשבתי שאולי אפשר ללמוד משהו ממיזם מוצלח כזה לגבי מיזמים אחרים, לנסות לנתח את הגורמים להצלחה, וליישם את המסקנות בהמשך במיזמים עתידיים. אשמח למחשבותיכם. 
בינתיים,  לכל אחד ואחת מכם, שפעלתם במסגרת המיזם. מקווה שנהניתם . בברכה, Ravit - שיחה 23:02, 18 בדצמבר 2015 (IST)
replies: text: תודה לך רוית על הריכוז והתיפעול המסורים של המיזם. אני סבור שאפשר לחזור על המיזם הזה באותם מתכונת ושיטה בקשר ליבשות אחרות, אם כי הייתי עושה זאת בעוד לא פחות מששה חדשים, אולי אפילו בעוד שנה, על מנת שלא להגיע לרוויה מצד המשתתפים. יואב ר. - שיחה 01:14, 19 בדצמבר 2015 (IST)
replies: text: :תודה לרוית. אכן המיזם נחל הצלחה, ואני מסכים עם דברי רוית: "אפשר ללמוד משהו ממיזם מוצלח כזה לגבי מיזמים אחרים, לנסות לנתח את הגורמים להצלחה, וליישם את המסקנות בהמשך במיזמים עתידיים." להערכתי הייתה היענות רבה מכול מיני סיבות. הראשונה, משום שמדובר במיזם בינלאומי. ההבטחה להעניק עיטור מיוחד למי שיכתוב לפחות 5 ערכים במיזם, כנראה שגם היוותה תמריץ, שכן כמה חברים זכו בעיטור הזה. הצעתי עם פרסום דבר המיזם כאן לאמץ את הרעיון הזה ל"תבנית בטיפול דחוף", אך זה הרעיון הזה לא אומץ, למרות שהתבנית הזו ממש אינה הצלחה, בניגוד גמור למיזם אסיה. גם אזכור רשימת כותבי הערכים ופירוט הערכים שנכתבו במיזם מדרבן. ויקיפדים אוהבים ששמם מופיע ברשימת התורמים למיזם. (בזמנו התחלתי ליישם רעיון כזה במקבץ השבועי שפתחתי לגבי חדשות 10, אך לצערי היוזמה שלי בוטלה. ובכלל מיזם שיש בו פרגון ותמיכה (ללא ויכוחים ומחיקות) מעודד כתיבה. אגסי - שיחה 14:05, 19 בדצמבר 2015 (IST)
replies: text: ::המון תודה על הארגון של המיזם! אני חושבת שיש משהו בהצטרפות למיזמים בין לאומיים - זה נותן תחושת גלובליות לפעילות, שלפחות בעיני מעודדת את ההשתתפות Chenspec - שיחה 14:13, 19 בדצמבר 2015 (IST)
replies: text: :::ישר כוח לכל המשתתפים, ותודה רבה לרוית על ריכוז המיזם. כיף לראות מיזם בינלאומי שמצליח בזמן קצר יחסית להביא ליצירה של ערכים מעניינים ומגוונים משלל תחומים. ערן - שיחה 15:17, 19 בדצמבר 2015 (IST)
replies: text: ::::תודה רוית על ניהול המיזם, האם את יודעת כמה ערכים עלו בכל הוויקיפדיות במסגרת המיזם הזה? האם יש דרך לדעת אם גם עלו ערכים על ישראל? חנה Hanay • שיחה • מיזם אוניברסיטת חיפה כבר שנה רביעית 19:36, 19 בדצמבר 2015 (IST)

text: תודה לכולכם על המילים החמות :) בטבלה הזו מעדכן כל אחראי מקומי את כמות הערכים שנכתבו בכל ויקיפדיה; לא כולם עדיין מילאו אבל אפשר בינתיים להתרשם מהכמות. לא מכירה בינתיים דרך לדעת כמה ערכים על ישראל עלו (ואני מניחה שאכן עלו כמה על ישראל מתוך האלפים שנכתבו), מלבד לעבור על כל דף מיזם ולראות אילו ערכים נכתבו. אני מקווה שתהיה דרך טכנית כזו בהמשך (מישהו/י מכיר אולי קיים catscan כלשהו שיוכל לעזור לנו בזה?). לגבי חזרה על מיזם דומה - בעוד שנה אני מניחה שייערך שוב מיזם חודש אסיה 2 בינלאומי בנובמבר 2016, אפשר עד אז לערוך מיזם מקומי מתישהו בין פסח לקיץ, למשל, על יבשת מעניינת אחרת; מעניין אם זה יסחוף קהל כמו מיזם בינלאומי... פרסום טבלת הכותבים ועיטורים מקומיים דווקא נשמח להמשיך ולהעניק :) אם כי לדעתי אלו דברים שקורים כמעט בכל מיזם מקומי כאן. לגבי פרסום בתבנית "לטיפול דחוף" - כאמור איכשהו זה הצליח עם פרסום מינורי למדי, אז אולי אין צורך (חשוב לציין שזה כן פורסם בקביעות ברובריקה של המקבץ השבועי בתבנית שבראש דף שינויים אחרונים ורשימת מעקב, שמופיעה קצת מעל "לטיפול דחוף"). פרגון ותמיכה ללא ויכוחים - אני בעד ובגדול, זה מה בדיוק שמנחה אותי בכלל פעילותי כאן, אבל ראיתי את זה גם ברוב המיזמים הדומים האחרים... אולי באמת הבינלאומיות היא מה שעשה את ההבדל. אשמח לשמוע גם מהכותבים במיזם את דעתכם על כך, אם תרצו. תודה, Ravit - שיחה 20:58, 19 בדצמבר 2015 (IST)
replies: text: :רוית, בנוגע לתגובתך, אני רוצה להבהיר שההצעה שלי לגבי התבנית "לטיפול דחוף" היא לא לעשות פרסום, אלא להעניק עיטור על מי שכותב לפחות 5 ערכים מהתבנית. וההצעה שלי למקבץ השבועי הייתה לפרסם את שמות כותבי הערכים בדף המקבץ. אגסי - שיחה 21:55, 19 בדצמבר 2015 (IST)
replies: text: ::רוית, כל הכבוד על העבודה היפה!  ‏Ovedc • שיחה • אמצו ערך יתום! 08:11, 20 בדצמבר 2015 (IST)
replies: text: ::: נראה לי שכדאי לעקוב מידי פעם על הדף הזה ולראות אם יש שם משהו מעניין Chenspec - שיחה 23:39, 25 בדצמבר 2015 (IST)
thread_title:  מיזם חודש אסיה - סיכום